Neuvoston asetus (EY) N:o 1258/96, - annettu 25 päivänä kesäkuuta 1996, - Euroopan talousyhteisön ja Mauritanian islamilaisen tasavallan välisessä Mauritanian edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta 15 päivän marraskuuta 1995 ja 31 päivän heinäkuuta 1996 väliseksi ajanjaksoksi tehdyn pöytäkirjan täydennyksen tekemisestä -



Virallinen lehti nro L 163 , 02/07/1996 s. 0007 - 0009



NEUVOSTON ASETUS (EY) N:o 1258/96, annettu 25 päivänä kesäkuuta 1996, Euroopan talousyhteisön ja Mauritanian islamilaisen tasavallan välisessä Mauritanian edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta 15 päivän marraskuuta 1995 ja 31 päivän heinäkuuta 1996 väliseksi ajanjaksoksi tehdyn pöytäkirjan täydennyksen tekemisestä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan yhdessä 228 artiklan 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon (1), sekä katsoo, että Euroopan talousyhteisön ja Mauritanian islamilaisen tasavallan välisen Mauritanian edustalla harjoitettavaa kalastusta koskevan sopimuksen (2) 13 artiklan toisen kohdan mukaisesti sopimuspuolet ovat käyneet neuvotteluja sopimuksen liitteeseen ja pöytäkirjaan tehtävien täydennysten määrittelemiseksi 15 päivän marraskuuta 1995 ja 31 päivän heinäkuuta 1996 välisen ajanjakson osalta, näiden neuvottelujen seurauksena edellä mainitussa sopimuksessa määrättyjen uusien kalastusmahdollisuuksien ja taloudellisen korvauksen vahvistamisesta 15 päivän marraskuuta 1995 ja 31 päivän heinäkuuta 1996 väliseksi ajanjaksoksi tehty pöytäkirjan täydennys parafoitiin 11 päivänä marraskuuta 1995, tämän pöytäkirjan täydennyksen hyväksyminen on yhteisön edun mukaista, ja kalastusmahdollisuudet olisi jaettava jäsenvaltioiden kesken yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (3) 8 artiklan 4 kohdan iii alakohdan mukaisesti; ottaen huomioon kalastusmahdollisuuksien menetys Marokon vesillä on kohtuullista antaa kaikki kalastusmahdollisuudet Espanjan lipun alla purjehtiville aluksille, ON ANTANUT TÄMÄN ASETUKSEN: 1 artikla Hyväksytään yhteisön puolesta Euroopan talousyhteisön ja Mauritanian islamilaisen tasavallan välisessä Mauritanian edustalla harjoitettavaa kalastusta koskevassa sopimuksessa määrättyjen uusien kalastusmahdollisuuksien ja taloudellisen korvauksen vahvistamista koskeva 15 päivän marraskuuta 1995 ja 31 päivän heinäkuuta 1996 väliseksi ajanjaksoksi tehty pöytäkirjan täydennys. Pöytäkirjan täydennyksen teksti on tämän asetuksen liitteenä. 2 artikla Pöytäkirjan täydennyksessä vahvistetut kalastusmahdollisuudet annetaan Espanjan lipun alla purjehtiville aluksille. Jos Espanjan esittämät kalastuslisenssihakemukset eivät käytä loppuun pöytäkirjan täydennyksessä vahvistettuja kalastusmahdollisuuksia, komissio antaa muille jäsenvaltioille mahdollisuuden esittää hakemuksia. 3 artikla Neuvoston puheenjohtajalla on oikeus nimetä henkilöt, joilla on valtuudet allekirjoittaa pöytäkirjan täydennys yhteisöä sitovalla tavalla. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 25 päivänä kesäkuuta 1996. Neuvoston puolesta M. PINTO Puheenjohtaja (1) EYVL N:o C 166, 10.6.1996 (2) EYVL N:o L 388, 31.12.1987, s. 1 (3) EYVL N:o L 389, 31. 12. 1992, s. 1, asetus sellaisena kuin se on muutettuna vuoden 1994 liittymisasiakirjalla.